KAPITEL V 



Furesøens M o 1 1 u s k f a u n a 



af 



Mag. C. M. Steenberg. 



Indledning. 



iVIaterialet til nærværende Arbejde er samlet i de to Somre 1913 og 1914 og er sup- 

 pleret med enkelte Indsamlinger i 1915 og 1916. I de to første Aar blev saa godt som 

 alt Materialet taget ved Hjælp af Skraber, og Undersøgelserne omfattede Dybder mellem 

 1^ m og 36 m, dog saaledes at det væsentligst var Omraadet inden for 15 m, der blev 

 undersøgt, eftersom min Opgave hovedsagelig var at bestemme Ydergrænsen for Mol- 

 luskernes Udbredelse i Søen. I Sommeren 1913 foretoges Undersøgelserne sammen med 

 Dr. Wesenberg-Lund og Fru A. Seidelin Raunkiær. Der blev skrabet fra en Baad, 

 som blev trukket af en Motorbaad; de fleste Træk gik — da der tillige skulde foretages 

 botaniske Undersøgelser — vinkelret paa Kysten, særlig fra 3 — lOm. Disse var gode 

 ved Bestemmelsen af Artsantallet i Søen, men gav kun for en ringe Del Oplysninger 

 om den bathymetriske Udbredelse. Jeg foretog derfor alene i Sommeren 1914 en Del 

 Skrabninger, parallele med Kysten, hvorved det lykkedes mig at faa Ydergrænsen for de 

 enkelte Arter ret sikkert bestemt. I 1915 og 16 suppleredes Undersøgelserne med en 

 Del Indsamlinger paa lavt Vand og ved Bredden. Fra den dybere Del af Søen uden- 

 for 15 m, hvorfra mine Stationer ikke var saa talrige. Ok jeg Lejlighed til at gennemse 

 et halvt Hundrede Prøver, der indeholdt Pisidier, som Magister K. Bardenfleth havde 

 indsamlet, saaledes at jeg med større Sikkerhed kunde fastsætte Grænserne for disse 

 Molluskers Udbredelse. 



Desuden har flere Malakologer laant mig Materiale, som er samlet ved Bredderne 

 af Søen. Især har Docent R. H. .Stamm med stor Beredvillighed hjulpet mig med Mate- 

 riale; saaledes er talrige af de afbildede Limnæer (mærket Fu) fra hans Samling. Alle 

 dem, der har ydet mig Støtte med Materiale og Oplysninger vedrørende Faunaen bringer 

 jeg herved min varmeste Tak. 



Om Furesøens Molluskfauna foreligger der fra forrige Aarhundrede kun sparsomme 

 Oplysninger, nogle faa Noter af Mørch og Westerlund om enkelte Arters Forekomst. 

 Aarene 1899 og 1901 bragte imidlertid 3 mere indgaaende Arbejder, der med eet Slag 



